rejauldu/bengali-wikipedia huggingface dataset:
বেলিন্ডা জো কার্লাইল   জন্ম: ১৭ আগস্ট, ১৯৫৮) একজন আমেরিকান গায়িকা এবং গীতিকার। তিনি সর্বকালের অন্যতম সফল মহিলা রক ব্যান্ড গো-গো'স- এর প্রধান কণ্ঠশিল্পী হিসেবে খ্যাতি অর্জন করেন এবং একক শিল্পী হিসেবে তার ক্যারিয়ার দীর্ঘস্থায়ী হয়।  দক্ষিণ ক্যালিফোর্নিয়ায় বেড়ে ওঠা, কার্লাইল ছিলেন গো-গো'স-এর প্রধান কণ্ঠশিল্পী, যা তিনি ১৯৭৮ সালে সহ-প্রতিষ্ঠা করেছিলেন। ১৯৮১ সালে তাদের চার্ট-টপিং প্রথম স্টুডিও অ্যালবাম বিউটি অ্যান্ড দ্য বিটের মাধ্যমে, দলটি মার্কিন যুক্তরাষ্ট্রে নতুন তরঙ্গ সঙ্গীতকে জনপ্রিয় করতে সাহায্য করে। গো-গো'স বিশ্বব্যাপী সাত মিলিয়নেরও বেশি রেকর্ড বিক্রি করেছে।  ১৯৮৫ সালে গো-গো'স ভেঙে যাওয়ার পর, কার্লাইল " ম্যাড অ্যাবাউট ইউ ", " আই গেট উইক ", " সার্কেল ইন দ্য স্যান্ড ", " লিভ আ লাইট অন ", " সামার রেইন " এবং " হেভেন ইজ আ প্লেস অন আর্থ " এর মতো রেডিও হিট গানগুলির মাধ্যমে একটি সফল একক ক্যারিয়ার শুরু করেন। ১৯৯৯ সালে গো-গো'স সংস্কার করা হয়; কার্লাইল তার একক ক্যারিয়ার বজায় রেখেছিলেন এবং ২০২২ সালে ব্যান্ডটি ভেঙে যাওয়ার আগ পর্যন্ত ব্যান্ডটির সাথে পরিবেশনা করেছিলেন, ২০২৫ সালে দুটি উৎসব পরিবেশনার জন্য ফিরে আসেন।  কার্লাইলের আত্মজীবনী, লিপস আনসিল্ড, যা ২০১০ সালের জুনে প্রকাশিত হয়েছিল, নিউ ইয়র্ক টাইমসের সেরা বিক্রেতাদের তালিকায় স্থান পেয়েছিল এবং অনুকূল পর্যালোচনা পেয়েছিল। ১৯৯৯ সালে, কার্লাইল ভিএইচ১ -এর ১০০ জন সেরা রক অ্যান্ড রোল নারীর তালিকায় গো-গো-র সাথে ৭৬ নম্বরে স্থান পান। ২০১১ সালে, কার্লাইল, গো-গো'স-এর সদস্য হিসেবে, হলিউড ওয়াক অফ ফেমে একটি তারকা পেয়েছিলেন। তিনি এবং ব্যান্ডটি ২০২১ সালে রক অ্যান্ড রোল হল অফ ফেমে অন্তর্ভুক্ত হন এবং ২০২৪ সালে ক্যালিফোর্নিয়া হল অফ ফেমে।   তথ্যসূত্র    বহিঃসংযোগ   বিষয়শ্রেণী:মার্কিন পপ গায়িকা বিষয়শ্রেণী:মার্কিন নারী কবি বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন রক গীতিকার বিষয়শ্রেণী:মার্কিন গীতিকার বিষয়শ্রেণী:মার্কিন মানবাধিকার কর্মী বিষয়শ্রেণী:মার্কিন লেখক বিষয়শ্রেণী:মার্কিন বৌদ্ধ বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:২০শ শতাব্দীর মার্কিন কবি বিষয়শ্রেণী:মার্কিন সঙ্গীতশিল্পী বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:মার্কিন ইন্টারনেট ব্যক্তিত্ব বিষয়শ্রেণী:মার্কিন সুরকার বিষয়শ্রেণী:মার্কিন আত্মজীবনীকার বিষয়শ্রেণী:গ্র্যামি পুরস্কার বিজয়ী বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:মার্কিন নিছিরেন বৌদ্ধ  আই.আর.এস. রেকর্ডস
থাম্ব|শুভদা ছবির ডিভিডি কভার শুভদা শরৎচন্দ্র চট্টোপাধ্যায় রচিত উপন্যাস। উপন্যাসটি ১৯৩৮ সালের জুন মাসে লেখকের মৃত্যুর পরে প্রকাশিত হয়।শরৎ রচনাবলী, ড. সুবোধচন্দ্র সেনগুপ্ত ও অন্যান্য সম্পাদিত, নাথ পাবলিশিং, কলকাতা, শ্রাবণ, ১৪১৮, পৃষ্ঠা-৫৯৯।   চলচ্চিত্র  শুভদা ১৯৮৬-এর একটি বাংলাদেশী চলচ্চিত্র। জনপ্রিয়তম বাঙালি কথাসাহিত্যিক শরৎচন্দ্র চট্টোপাধ্যায় এর শুভদা উপন্যাস অবলম্বনে নির্মিত এই চলচ্চিত্রটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছবির নাম ভূমিকায় অভিনয় করেছেন আনোয়ারা, অন্যান্য চরিত্রে অভিনয় করেছেন রাজ্জাক, বুলবুল আহমেদ ও জিনাত।  তথ্যসূত্র  বিষয়শ্রেণী:১৯৩৮-এর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:ভারতীয় উপন্যাস বিষয়শ্রেণী:শরৎচন্দ্র চট্টোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস
লোক ইনসাফ পার্টি ২০১৬ সালে   সিমারজিৎ সিং বেইনস কর্তৃক প্রতিষ্ঠিত হয়েছিল।  এটি আম আদমি পার্টির সাথে জোটবদ্ধ হয়ে ২০১৭ সালের পাঞ্জাব বিধানসভা নির্বাচনে পাঁচটি আসনে প্রতিদ্বন্দ্বিতা করেছিল।   ২০১৭ পাঞ্জাব বিধানসভা নির্বাচন  এলআইপি ২০১৭ পাঞ্জাব বিধানসভা নির্বাচনে পাঁচটি আসনে প্রতিদ্বন্দ্বিতা করেছিল। এটি আম আদমি পার্টির সঙ্গে জোট গঠন করেছে। দলটি পাঁচটির মধ্যে মাত্র দুটি আসন পেয়েছে। এটি পাঁচটি আসনে ২৬.৪৬% ভোট পেয়েছে তবে সামগ্রিক ভোট ১.২২%। সিমারজিৎ সিং বেন্স আটম নগর বিধানসভা কেন্দ্রে এবং বলবিন্দর সিং বেন্স লুধিয়ানা দক্ষিণ বিধানসভা কেন্দ্রে জিতেছেন।   ২০১৯ সালের সাধারণ নির্বাচন  ২০১৯ সালের ভারতীয় সাধারণ নির্বাচনে, দলটি পাঞ্জাব ডেমোক্রেটিক অ্যালায়েন্সের সদস্য হিসাবে পাঞ্জাবের তিনটি লোকসভা আসনে প্রতিদ্বন্দ্বিতা করেছিল; তবে দলটি কখনো কোনো আসনে জয়ী হয়নি। এই ছিল:   সঙ্গরুর  লুধিয়ানা  ফতেগড় সাহিব   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:পাঞ্জাব, ভারতের রাজনৈতিক দল বিষয়শ্রেণী:২০১৬-এ প্রতিষ্ঠিত রাজনৈতিক দল
থাম্ব|ধোলপুর হাউস এর একাংশ  ধোলপুর হাউস হলো দিল্লিতে অবস্থিত রানা ধোলপুরের আদি বাসস্থান। এটি শাহজাহান রোডে ইন্ডিয়া গেটের পরই অবস্থিত।   ১৯২০ সালে এটি ডেকো আর্ট শৈলীতে নির্মিত। বাইরের দেওয়াল সাদা রংয়ের।   বর্তমানের ইউনিয়ন পাবলিক সার্ভিস কমিশনের মূল কার্যালয় এখানে অবস্থিত। পুরো ভারতের সকল পরীক্ষার সাক্ষাৎকার এখানেই অনুষ্ঠিত হয়। http://upsc.gov.in/   তথ্যসূত্র   বিষয়শ্রেণী:দিল্লির সরকারি ভবন বিষয়শ্রেণী:দিল্লির রাজকীয় বাসভবন
জহুরা আক্তার রেশমা (জন্ম ১১ জুলাই ১৯৯৮) একজন বাংলাদেশি মহিলা ভারোত্তোলন প্রতিযোগি, ৪৮ কেজি বিভাগে প্রতিদ্বন্দ্বিতায় এবং আন্তর্জাতিক প্রতিযোগিতায় বাংলাদেশকে প্রতিনিধিত্ব করেন।  তিনি ৪৮ কেজি বিভাগে ২০১৪ এশিয়ান গেমসে এবং মেয়েদের ৪৮ কেজি বিভাগে ২০১৪ সালের গ্রীষ্মকালীন যুব অলিম্পিকে অংশ নেন।   কর্মজীবন  ২০১৫ সালে কমনওয়েলথ জুনিয়র ও যুব ভারোত্তোলনের উভয় বিভাগে ব্রোঞ্জ জিতেছেন। ২০১৬ সালে ইন্টারন্যাশনাল কাপ ভারোত্তোলনে মেয়েদের ৬৩ কেজি ওজন শ্রেণীতে স্বর্ণপদক জিতেছেন রেশমা।   তথ্যসূত্র    বহিঃসংযোগ   </ref>  বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:বাংলাদেশী নারী ভারোত্তলক বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০শ শতাব্দীর বাংলাদেশী নারী বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
জারিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।   অবস্থান ও সীমানা  thumb|দেওটুকোন বাজারের সাথেই বল নদী  ইতিহাস    প্রশাসনিক এলাকা  গ্রাম সমূহ  দেওটুকোন  মানুষউড়া  মেঘাপাড়া  ছনধরা  নলডগড়া  তুতিরপাড়া  নোয়াপাড়া  শালদীঘা  গোজাখালীকান্দা  ঘোমকান্দা  দলদলা  বাড়হা উত্তরপাড়া  বাড়হা পঃ পাড়া  বাড়হা দক্ষিণ পাড়া  নোয়াগাও  পূর্ব মৌদাম  পশ্চিম মৌদাম  জারিয়া পূর্বপাড়া  নাটেরকোনা নলুয়াপাড়া  নাটেরকোনা </div>   আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :জারিয়ার মাটিতে সবচেয়ে মুল্যবান প্রতিষ্ঠান এখানে কওমী মাদ্রাসা।প্রতিষ্ঠানঃঃজামিয়া ইসলামিয়া জারিয়া নাটেরকোনা।ভারপ্রাপ্ত প্রিন্সিপালঃমাওলানা মানছুরুল হক।খতিব ও ইমাম চড়পাড়া জামে মসজিদ। উচ্চ মাধ্যমিক শিক্ষা প্রতিষ্ঠান  ১. এন জারিয়া ঝাঞ্জাইল উচ্চ বিদ্যালয়।    ২. ডাঃ মোহাম্মদ আলী উচ্চ বিদ্যালয়।  ৩. দেওটুকোন আব্দুল গণি উচ্চ বিদ্যালয়  প্রতিষ্ঠাতাঃ মরহুম আলহাজ্ব আঃ গণি তালুকদার (চেয়ারম্যান)    জমিদাতাঃ মোঃ নজরুল ইসলাম তালুকদার    স্থাপিতঃ ১৯৮৮ সাল।    ৪. বাড়হা জসমতিয়া দাখিল মাদ্রাসা    ৫. মৌদাম এসইএসআইপি মডেল উচ্চ বিদ্যালয়,  স্থাপিতঃ ২০০৪ সাল,   বিদ্যালয়টি মাধ্যমিক ও উচ্চ শিক্ষা অধিদপ্তরের SESIP প্রকল্প কর্তৃক আন্ডারসার্ভ এলাকায় স্থাপিত।  তৎকালীন মাননীয় জাতীয় সংসদ সদস্য মরহুম ডাঃ মোহাম্মদ আলী মহোদয়ের ঐকান্তিক প্রচেষ্টায় বিদ্যালয়টি প্রতিষ্ঠিত হয়।  জমিদাতাঃ ১. মরহুম তাহের উদ্দিন তালুকদার, ২. মো: আবুল কালাম আজাদ, ৩. মো: আব্দুস সালাম তালুকদার ।  প্রধান শিক্ষক: মোহাম্মদ গোলাম মোস্তফা।  আধুনিক অবকাঠামো সমৃদ্ধ ভবনে বিদ্যালয়টির শিক্ষাকার্যক্রম পরিচালিত হচ্ছে। প্রতিবছর জেএসসি ও এসএসসি পরীক্ষায় শিক্ষার্থীরা কৃতিত্বপূর্ণ অবদান রাখছে। প্রধান শিক্ষকের নেতৃত্বে প্রতিষ্ঠানের শিক্ষকমন্ডলি অত্যন্ত দক্ষতার সঙ্গে একাডেমিক কার্যক্রমের পাশাপাশি সহপাঠ্যক্রমিক কার্যক্রমে রাখছে গুরুত্ব পূর্ণ অবদান।   দর্শনীয় স্থানকংস নদী বা কংশ নদী বা কংসবতী নদী বা কংসাই নদী বাংলাদেশের উত্তর-পূর্বাঞ্চলের শেরপুর, ময়মনসিংহ, নেত্রকোণা ও সুনামগঞ্জ জেলার একটি নদী। নদীটির দৈর্ঘ্য ২২৮ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার।   উল্লেখযোগ্য ব্যক্তিত্ব   সাবেক সংসদ সদস্য মরহুম মোহাম্মদ আলী, বিশিষ্ট ব্যবসায়ী এবং সাবেক চেয়ারম্যান মরহুম আব্দুল গনি তালুকদার সাহেব, চিকিৎসক মরহুম সিদ্দিকুর রহমান,বিশিষ্ট ব্যবসায়ী মোঃ নজরুল ইসলাম তালুকদার সাহেব, সাবেক চেয়ারম্যান মরহুম মিয়া হোসেন তালুকদার,সাবেক চেয়ারম্যান মরহুম সোহরাব মিয়া,স্বনামধন্য ব্যাবসায়ী মরহুম রুনু মিয়া সহ প্রমুখ ব্যাক্তিত্ত্ব এই ইউনিয়নের নাম উজ্জ্বল করেছেন।   জনপ্রতিনিধি বর্তমান চেয়ারম্যান-আমিনুল ইসলাম মন্ডল নান্টু''' +চেয়ারম্যানগণের তালিকাক্রমিকনামমেয়াদ০১আব্দুল গণি তালুকদার চেয়ারম্যান ১৯৯৬-২০০১০২আমিনুল ইসলাম মন্ডল নান্টু০৩মোছাঃ মাজেদা আক্তার ০৪আমিনুল ইসলাম মন্ডল নান্টুবর্তমান০৫০৬০৭   আরও দেখুন    ময়মনসিংহ বিভাগ  নেত্রকোণা জেলা  পূর্বধলা উপজেলা   তথ্যসূত্র   বিষয়শ্রেণী:পূর্বধলা উপজেলার ইউনিয়ন
দাসোগুজ প্রদেশ (  , পূর্বনাম দাশোউজ) তুর্কমেনিস্তানের অন্যতম একটি প্রদেশ। এটি দেশটির উত্তরে উজবেকিস্তান সীমান্তে অবস্থিত। প্রদেশেটির আয়তন ৭৩,৪৩০ বর্গকিলোমিটার এবং মোট জনসংখ্যা ১৩,৭০,৪০০ (২০০৫ সালের আদমশুমারি অনুযায়ী)।Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005. রাজ্যটির রাজধানী হলো দাসোগুজ (Дашогуз)।  রাজ্যটির বেশিরভাগ এলাকাই মরুভূমি এবং আরাল সাগর পরিবেশ বিপর্যয়ের ফলস্বরূপ অঞ্চলটি মারাত্মক পরিবেশ বিপর্যয়ের মধ্য দিয়ে যাচ্ছে। মাটির লবণাক্ততা বৃদ্ধির কারণে সেখানে হাজার হাজার বর্গকিলোমিটার ফসলি জমি নষ্ট হয়ে গেছে।  [বিঃ দ্রঃ আরাল সাগর সোভিয়েত ইউনিয়নে অবস্থিত বিশ্বের ৪র্থ বৃহত্তম হ্রদ ছিল যা বর্তমানে মৃতপ্রায়। ১৯৬০-১৯৮৭ এই সময়ের মাঝে এর পানির স্তর প্রায় ১৩ মিটার নিচে নেমে যায় এবং এর এলাকা প্রায় ৪০ শতাংশ হ্রাস পায়। সেচকাজের জন্য অতিরিক্ত পানি উত্তোলন এবং মানুষের অত্যধিক ব্যবহারের কারণে এই বিপর্যয় ঘটে]  কন্যে-উরগেঞ্চ (Köneürgenç) নামক ইউনেস্কোর ওয়ার্ল্ড হেরিটেজ সাইটটি এই প্রদেশেই অবস্থিত।   জেলা  ২০১৭ সালের ১লা জানুয়ারি পর্যন্ত, দাসোগুজ প্রদেশে মোট (Daşoguz welaýaty বা দাওগুজ ওয়্যালেটি) ৯ টি জেলা (ইট্র্যাপ, বহুবচন ইট্রাপলার ) রয়েছে। যথা:   আকদেপে   বোলদুমসাজ   গুরোগলি (পূর্বনাম তাহতা)   গুবাদাগ   গুরবানসুলতান এজে   কোনুগেঞ্চ   রুহুবেলেন্ট   এস.এ. নায়াজো   সাপারমিরাত তুর্কমেনবাসি  এছাড়াও প্রদেশটিতে মোট ৯ টি নগরী (города বা লেহারলাল), ১ টি শহর (посёлок বা সাহরেচ), ১৩৪ টি গ্রাম পরিষদ (сельские советы বা জিনস্লিক্লার ) এবং ৬১২ টি গ্রাম (населенн населенные пункты বা ওবালার ) রয়েছে।    শহরগুলি হলো:   আকদেপে   বোলদুমসাজ   গুরোগলি   গুবাদাগ   গুরবানসুলতান এজে   কোনুগেঞ্চ   রুহুবেলেন্ট   এস.এ. নায়াজো   সাপারমিরাত নিয়াজো   আরো দেখুন    ওপেনস্ট্রিটম্যাপ উইকি: দাশোগুজ প্রদেশ   দাশোগুজ প্রদেশের জেলার মানচিত্র (ইট্রাপলার) p   তথ্যসূত্র   বিষয়শ্রেণী:তুর্কমেনিস্তানের ভূগোল
চক্রশালা কৃষি উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার পটিয়া উপজেলার কচুয়াই ইউনিয়নে অবস্থিত।   ইতিহাস  বিদ্যালয় পরিচালনার জন্য জনাব আব্দুল খালেককে সভাপতি করে ১২ জনের একটি পরিচালনা পরিষদ রয়েছে।   ব্যবস্থাপনা  ১৯৪৪ সালে বিদ্যালয়টি প্রতিষ্ঠিত হয়। এটি পটিয়া উপজেলার একটি প্রাচীন ও স্বনামধন্য শিক্ষাপ্রতিষ্ঠান।   শিক্ষকবৃন্দ  বিদ্যালয়ের প্রধান শিক্ষক জনাব মোহাম্মদ সিরাজুল ইসলাম। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।   শিক্ষা কার্যক্রম  এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১৬ শতাধিক শিক্ষার্থী এ বিদ্যালয়ে অধ্যয়নরত আছে।   ফলাফল ও কৃতিত্ব  বিগত বছরের পাশের হার ৯৫%।    উল্লেখযোগ্য শিক্ষার্থীগণ    এম. এনামুল হোসেন - শিক্ষাবিদ, বিজ্ঞানী ও লেখক    আরও দেখুন   পটিয়া উপজেলার শিক্ষাপ্রতিষ্ঠানের তালিকা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার শিক্ষাপ্রতিষ্ঠান
অনিতা ভরদ্বাজ একজন ভারতীয় ডাক্তার। তিনি অধিক-উচ্চতায় অসুস্থ হয়ে পড়া ব্যক্তিদের উদ্ধারকারী। তিনি সিক্স সিগমা হাই অল্টিটিউড মেডিকেল রেসকিউ সার্ভিসেসের যুগ্ম মেডিকেল ডিরেক্টর। তিনি ভারতের মহিলাদের জন্য সর্বোচ্চ বেসামরিক পুরস্কার, নারী শক্তি পুরস্কার পেয়েছেন।   জীবন  তিনি ভারতের সিক্স সিগমা হেলথকেয়ার হাই অল্টিটিউড মেডিকেল রেসকিউ সার্ভিসেসের মেডিকেল ডিরেক্টর। এই পরিষেবাটি (মার্চ ২০১৮ পর্যন্ত) ৫০,০০০ এরও বেশি মানুষকে অধিক উচ্চতায় সাহায্য করেছে এবং ২৪,০০০ ফুট পর্যন্ত উচ্চতায় সক্রিয় থাকা ৫,০০০ এরও বেশি নারী ও শিশুর জীবন বাঁচিয়েছে।  ২০১৪ সালে তাঁকে তাঁর কাজের জন্য কল্পনা চাওলা শৌর্য পুরস্কারে ভূষিত করা হয়। তীর্থযাত্রীদের বিনামূল্যে চিকিৎসা সেবা প্রদানের জন্য তিনি যে ভ্রমণ করেছিলেন, পুরস্কারের জন্য সেই তালিকাও অন্তর্ভুক্ত ছিল। পুরস্কারের জন্য ৫০,০০০ টাকা অর্থমূল্য ছিল। বাম|থাম্ব| ২০১৭ সালের নারী শক্তি পুরস্কারের উপস্থাপনায় (২০১৮ সালে) মানেকা সঞ্জয় গান্ধী কথা বলছেন - অনিতা ভরদ্বাজ মাঝখানে আছেন অনিতা ভরদ্বাজ উদ্ধারকাজে সহায়তা করার জন্য পর্বতারোহণ করার জন্য পরিচিত। তিনি উত্তরাখণ্ডের বন্যা, নেপালের ভূমিকম্প এবং অমরনাথ যাত্রায় হামলার ঘটনাস্থলে আরও বহু লোকের সাথে যোগ দিয়ে কাজ করেছেন।  আন্তর্জাতিক নারী দিবসে ভারতের রাষ্ট্রপতি রামনাথ কোবিন্দ রাষ্ট্রপতি ভবনের দরবার কক্ষে তাঁকে নারী শক্তি পুরস্কার প্রদান করেন। এই পুরস্কারটি ভারতের সর্বোচ্চ বেসামরিক নারী পুরস্কার।  ২০১৯ সালের জুলাই মাসে উত্তরাখণ্ডের মুখ্যমন্ত্রী ত্রিবেন্দ্র সিং রাওয়াত রুদ্রপ্রয়াগে একটি পর্বত ইনস্টিটিউট নির্মাণে অর্থায়ন করতে সম্মত হন। এই অর্থায়ন ১,২০০ কর্মসংস্থান করে এবং এটি সিক্স সিগমা হাই অল্টিটিউড মেডিকেল রেসকিউ সার্ভিসেস দ্বারা পরিচালিত হয়। নতুন কেন্দ্রটি শিক্ষা ও প্রশিক্ষণের পাশাপাশি চিকিৎসা পরিষেবাও সরবরাহ করে। তিনি এই পরিষেবার নেতৃস্থানীয় কর্মীদের পুরস্কার প্রদান করেন, পুরস্কারপ্রাপ্তদের মধ্যে রয়েছেন সিইও এবং মেডিকেল ডিরেক্টর ডাঃ প্রদীপ ভরদ্বাজ, ডাঃ অরবিন্দ কুমার, ডাঃ পারভেজ আহমেদ, ভীম বাহাদুর, দেবজিৎ নায়ক এবং অনিতা ভরদ্বাজ।   ব্যক্তিগত জীবন  তিনি ডঃ প্রদীপ ভরদ্বাজকে বিবাহ করেছেন।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় চিকিৎসক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
দেবতী কর্মা হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি ২০১৩ ও ২০১৯ সালে ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে নির্বাচিত হন। তার স্বামী মহেন্দ্র কর্মা ছত্তিসগড় বিধানসভার সাবেক বিধায়ক ও বিরোধীদলীয় নেতা যিনি ২০১৩ সালের ২৫ মে মাওবাদী হামলায় নিহত হয়েছিলেন।  তথ্যসূত্র  বিষয়শ্রেণী:রাজনীতিতে ভারতীয় নারী বিষয়শ্রেণী:জীবিত ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৬২-এ জন্ম বিষয়শ্রেণী:ছত্তিশগড় বিধানসভার সদস্য ২০১৮-২০২৩
অসম মাধ্যমিক শিক্ষা পরিষদ (; ) অসমের মাধ্যমিক ও উচ্চতর মাধ্যমিক বিদ্যালয় সমূহের স্বীকৃতি প্রদান, বিদ্যালয়সমূহের উন্নতমানের শিক্ষার নিশ্চিতকরণ ও পরীক্ষা আয়োজনের কতৃত্ব থকা রাজ্যিক পর্যায়ের পরিষদ। এই পরিষদ অসমে উচ্চ মাধ্যমিক বিদ্যালয় শিক্ষান্ত পরীক্ষা আয়োজন করে ও উত্তীর্ণ ছাত্র-ছাত্রীদের প্রমাণ পত্র প্রদান করে।  ইতিহাস  অসমের মাধ্যমিক শিক্ষার নিরীক্ষণ, নিয়ন্ত্রণ ও বিকাশের হেতু এক মাধ্যমিক শিক্ষা পরিষদর গঠনের জন্য অসম মাধ্যমিক শিক্ষা অধিনিময় ১৯৬১ ''(The Assam Secondary Education Act, 1961) (Assam Act, XXV of 1961) জারী করা হয়। অসম সরকারের শিক্ষা বিভাগে ১৯৬২ সনের ২৯ জানুয়ারী তারিখে প্রকাশ করা বিজ্ঞপ্তি নং ১৫৯/৬১/৩৭ দ্বারা অধিনিয়ম প্রথম কার্যকর করা হয়। এইভাবে ১৯৬২ সনের ১৪ মার্চ তারিখে অসম মাধ্যমিক শিক্ষা পরিষদ প্রতিষ্ঠা করা হয়। ১৯৬২ সনে উচ্চতর মাধ্যমিক শিক্ষান্ত পরীক্ষা পরিচালনা দ্বারা এই পরিষদ নিজ কর্মারম্ভ করেন। অধিনিয়মের অনুসারে অসম সরকার এস সি রাজখোয়াকে (ডি পি আই) অধ্যক্ষ, ও ম: এম. ইসলামকে ( বিদ্যালয় পরিদর্শক, মধ্য অসম) দ্বায়িত্বে পরিষদ গঠন করেন।  কার্যালয়  প্রথমে শিলংস্থিত ডি.পি.আই কার্যালয়ের কন্ফারেন্স রুমে পরিষদ কর্মারম্ভ করেন। পরে গুয়াহাটির রিহাবাড়ির এক ভাড়া গৃহে কার্যালয় স্থানান্তর করা হয়। এই ভাড়াগৃহে ১৯৬২ সনের ১ জুলাই ১৯৬৩ সনের ২৬ ফেব্রুয়ারি পর্যন্ত কার্য করা হয়। তারপর গুয়াহাটি বিশ্ববিদ্যালয়ের পাণবাজারে অবস্থিত পুরণি বিশ্ববিদ্যালয় পরিবর্ধণ করে ১৯৬৩ সনের ২৭ ফেব্রুয়ারি থেকে ১৯৭৬ সনের ১৫ জানুয়ারী পর্যন্ত পরিষদে কার্য চলায়। প্রথম অবস্থায় সমগ্র উত্তর-পূর্ব অবিভক্ত অসমে অসম মাধ্যমিক শিক্ষা পরিষদের কর্মপরিসর ছিল। পরবর্তী সময়ে অসম থেকে বিছিন্ন হয়ে অরুণাচল প্রদেশ, নাগাল্যান্ড, মণিপুর, মেঘালয়,মিজোরাম ও ত্রিপুরা গঠিত হওয়ায় ও প্রতিটি রাজ্যের নিজস্ব শিক্ষা পরিষদ থাকায় অসম মাধ্যমিক শিক্ষা পরিষদ কর্মপরিসর হ্রাস পায়। বর্তমান পরিষদটি অসম রাজ্যের শিক্ষা নিয়ন্ত্রণ করে।  তথ্যসূত্র    SEBAর ওয়েবসাইট  বিষয়শ্রেণী:আসামে শিক্ষা বিষয়শ্রেণী:ভারতের রাজ্য মাধ্যমিক শিক্ষা বোর্ড বিষয়শ্রেণী:১৯৬২-এ আসামে প্রতিষ্ঠিত বিষয়শ্রেণী:১৯৬২-এ প্রতিষ্ঠিত সরকারি সংস্থা বিষয়শ্রেণী:আসামের রাজ্য সংস্থা
চিথলিয়া রেলওয়ে স্টেশন বাংলাদেশের চট্টগ্রাম বিভাগের ফেনী জেলার পরশুরাম উপজেলায় অবস্থিত একটি অব্যবহৃত রেলওয়ে স্টেশন।  ইতিহাস ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  চিথলিয়াসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।  পরিষেবা চিথলিয়া রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।  তথ্যসূত্র  বিষয়শ্রেণী:ফেনী জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
মুন্সী মহম্মদ কাসেম (অথবা মুনশী মুহম্মদ কাশেম) একজন বাঙালি গায়ক এবং গ্রামোফোন কণ্ঠশিল্পী। তিনি কে. মল্লিক নামে বেশি পরিচিত এবং এই নামে গান রেকর্ড করতেন। শিল্পী ১২৯৫ বঙ্গাব্দের ১২ জ্যৈষ্ঠ ( ১৮৮৮ খ্রি.) বর্ধমান এর কুসুম গ্রামে জন্মগ্রহণ করেন। তার পিতার নাম মুনশী মুহম্মদ ইসমাইল।সংগীতসাধক অভিধান, বাংলা একাডেমী  জীবনের প্রথমভাগ জীবিকা অর্জনে তিনি প্রথমে  কলকাতায় আসেন এবং পরে কানপুর এ র‌্যালি ব্রাদার্স কোম্পানিতে চাকরি নেন। কানপুর থাকার সময় তিনি সংগীতজ্ঞ আবদুল হাই হাকিম এর কাছে সংগীত শিক্ষা লাভ করেন।http://bn.banglapedia.org/index.php?title=মল্লিক,_কে  সংগীত জীবন কলকাতার জার্মান রেকর্ড কোম্পানি বেকার প্রথম মহাম্মদ কসেমের গান রেকর্ড করে। বারোটি শ্যামাসংগীত রেকর্ড এর মাধ্যমে তিনি গ্রামোফোন শিল্পীরূপে আত্মপ্রকাশ করেন। মুসলিম গায়কের কণ্ঠে শ্যামাসংগীত শ্রোতার আদর পাবে না চিন্তা করে রেকর্ড কোম্পানির গোরাচাঁদ এবং শান্তি মল্লিক শিল্পীর প্রকৃত নাম প্রচ্ছন্ন রেখে কে. মল্লিক নাম দিয়ে গানের রেকর্ড প্রকাশ করেন। এভাবে তিনি কে. মল্লিক নামে জনপ্রিয় হয়ে ওঠেন।  ১৯০৯-১৯১০ খ্রি. থেকে ১৯৪০ খ্রি. পর্যন্ত তিনি প্রচুর সংখ্যক গান রেকর্ড করেন। তার গান এত জনপ্রিয় ছিল যে, অধিকাংশ গানের রেকর্ড ৩০-৪০ হাজার কপি পর্যন্ত বিক্রি হয়। বিখ্যাত হওয়ার পর আরেকটি বিদেশি রেকর্ড কোম্পানি ‘হিজ মাস্টার্স ভয়েস’ তার গান রেকর্ড করে। তিনি ‘পণ্ডিত শঙ্কর মিশ্র’ নামে  হিন্দি গানও রেকর্ড করেন।  কে. মল্লিক নামে রেকর্ডকৃত তার গাওয়া হিন্দু ধর্মীয় সংগীত, বিশেষত শ্যামাসংগীত প্রচুর জনপ্রিয়তা লাভ করে। কাজী নজরুল ইসলাম বাংলায় ইসলামি গান লিখতে শুরু করলে তিনিও ইসলামি গান গাইতে আগ্রহ প্রকাশ করেন। তিনি শিল্পী আব্বাসউদ্দিন আহমদ কে অনুরোধ করেন, নজরুলকে তার জন্য ইসলামি গান লিখে দিতে প্ররোচিত করতে। কিন্তু কে. মল্লিক ইসলামি গান রেকর্ড করলে তার শ্যামাসংগীত বিক্রি কমে যাবে আশঙ্কা করে কাজী নজরুল ইসলাম এবং গ্রামোফোন কোম্পানির রিহার্সেল ইনচার্জ ভগবতী ভট্টাচার্য তাতে রাজি হন নি। ভগবতীবাবুর মৃত্যুর পর দায়িত্বে আসেন শ্রীহেমচন্দ্র সোম। তার সম্মতিতে নজরুল শিল্পীর জন্য ইসলামি গান লিখেন এবং ‘মুন্সী মহাম্মদ কাসেম’ নামেই তা রেকর্ড করা হয়।নজরুল গীতি প্রসঙ্গ, করুণাময় গোস্বামী, বাংলা একাডেমী  রেকর্ডকৃত গান মুন্সী মহাম্মদ কাসেম রবীন্দ্রনাথ ঠাকুর, কাজী নজরুল ইসলাম, রজনীকান্ত সেন, অতুলপ্রসাদ সেন প্রমুখের গান, শ্যামাসংগীত, আগমনী গান, ইসলামি গান প্রভৃতি রেকর্ড করেন। রবীন্দ্রনাথের ‘আমার মাথা নত করে দাও হে’, অতুলপ্রসাদের ‘বঁধু এমন বাদলে তুমি কোথায়’ এবং নজরুলের ‘বাগিচায় বুলবুলি তুই ফুলশাখাতে দিসনে আজি দোল’ গানগুলি রেকর্ড হলে সুধীমহলে প্রচণ্ড আলোড়নের সৃষ্টি হয়।  সমসাময়িক প্রভাব প্রখ্যাত নজরুলসঙ্গীত শিল্পী আঙ্গুরবালা ছিলেন কে মল্লিকের সমসাময়িক এবং নজরুল ছিলেন তার ঘনিষ্ঠ বন্ধু। কে মল্লিক এক সময় ঝরিয়ার রাজবাড়ির সভাগায়ক ছিলেন। ওই সময় কমলা ঝরিয়া তার অনুপ্রেরণায় কলকাতা আসেন এবং কণ্ঠশিল্পী হিসেবে সুখ্যাতি অর্জন করেন।   শেষজীবন গায়ক দরিদ্র পরিবারে জন্মগ্রহণ করেছিলেন। তার রেকর্ড থেকে গ্রামোফোন কোম্পানি প্রচুর টাকা উপার্জন করলেও তার দারিদ্র্য ঘোচে নি। শেষজীবনে তিনি নিজের গ্রামে ফিরে আসেন এবং স্থানীয় কৃষকদের সংগীত শিক্ষা দিতেন। এই জনপ্রিয় কণ্ঠশিল্পী ১৩৬৬ বঙ্গাব্দে (১৯৫৯ খ্রি.) পরলোকগমন করেন।  তথ্যসূত্র  বিষয়শ্রেণী:বাঙালি সঙ্গীতশিল্পী বিষয়শ্রেণী:নজরুল সঙ্গীত শিল্পী বিষয়শ্রেণী:রবীন্দ্রসঙ্গীত শিল্পী
ফিফা ১৫ একটি ফুটবল সিম্যুলেশন ভিডিও গেম। ইএ কানাডা দ্বারা নির্মিত এই গেম ইএ স্পোর্টস ২০১৪ সালের সেপ্টেম্বর মাস নাগাদ প্রকাশ করার সিদ্ধান্ত নেয়।  ৮টি দল নিয়ে এই গেম এর একটি ডেমো প্রকাশিত হয় সেপ্টেম্বর মাসের ৯ তারিখে। অবশেষে সেপ্টেম্বর ২৩ তারিখে উত্তর আমেরিকায় এবং সেপ্টেম্বর ২৫ তারিখে ইউরোপে গেমটি পরিপূর্ণরুপে প্রকাশিত (ফুল ভার্সন রিলিজ) হয় । অনলাইন সার্ভার প্রবলেম এর জন্য ইংল্যান্ড এবং ওয়েলস এ ২৬ সেপ্টেম্বর গেমটি রিলিজ করা হয়। ফিফার অন্যসব লেটেস্ট এডিশনের মত এতেও রয়েছে সিঙ্গেল ও মাল্টীপ্লেয়ার উভয় পদ্ধতিতে খেলার সুবিধা। প্রায় ৩৫টি লিগ, ৬০০ এর ওপরে ক্লাব, ১৬,০০০+ খেলোয়াড় এবং ৪১টি স্টেডিয়াম লাইসেন্সড হিসেবে পাওয়া যাবে ফিফা ১৫ তে। অন্যসব প্ল্যাটফর্মের ক্ষেত্রে বেশ প্রশংসা কুড়ালেও পিসি ভার্সনে কিছু বাগ রয়েছে বলে বিভিন্ন গেমিং সাইট রিভিউ প্রকাশ করে। গেমর‍্যাংকিং থেকে ৮১.৫৭% এবং আইজিএন থেকে ৮৩% রেটিং পায় । যদিও, গেমস্পট এর সাইটে জন রবার্টসন গেমটির কিছু গঠনমূলক সমালোচনা করেন।  তথ্যসূত্র  লিঙ্কস    বিষয়শ্রেণী:লা লিগার অনুমতিপ্রাপ্ত ভিডিও গেম বিষয়শ্রেণী:ফিফা (ভিডিও গেম ধারাবাহিক) বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:২০১৪-এর ভিডিও গেম বিষয়শ্রেণী:ফুটবল ভিডিও গেম বিষয়শ্রেণী:আইওএস গেম বিষয়শ্রেণী:প্লেস্টেশন ৩-এর ভিডিও গেম বিষয়শ্রেণী:উইন্ডোজ গেম
লেয়ান্দ্রো মার্তিন গোনসালেস পিরেস (, ; জন্ম: ২৬ ফেব্রুয়ারি ১৯৯২; লেয়ান্দ্রো গোনসালেস পিরেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেতের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০০৯ সালে, পিরেস আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন লেয়ান্দ্রো মার্তিন গোনসালেস পিরেস ১৯৯২ সালের ২৬শে ফেব্রুয়ারি তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পিরেস আর্জেন্টিনা অনূর্ধ্ব-১৭, আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০০৯ সালের ২৪শে অক্টোবর তারিখে তিনি হন্ডুরাস অনূর্ধ্ব-১৭ দলের বিরুদ্ধে ম্যাচে আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/975041  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:বুয়েনোস আইরেসের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:প্যান আমেরিকান গেমসে আর্জেন্টিনার ফুটবলার
জিতেন্দ্র নাথ দাস ভারতের কমিউনিস্ট পার্টি (মার্ক্সবাদী) এর একজন ভারতীয় রাজনীতিবিদ ছিলেন। তিনি ১৯৯১ এবং ১৯৯৬ সালে জলপাইগুড়ি থেকে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:জলপাইগুড়ি জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৩৮-এ জন্ম
কুর্মিটোলা গল্‌ফ ক্লাব বাংলাদেশে অবস্থিত ঢাকা সেনানিবাসের একটি গলফ ক্লাব। এটি বাংলাদেশ সেনাবাহিনী কর্তৃক পরিচালিত। ক্লাবটির সভাপতি হলেন বাংলাদেশ সেনাবাহিনীর প্রধান জেনারেল ওয়াকার-উজ-জামান ওএসপি, এসজিপি, পিএসসি। ক্লাবটিকে "মর্যাদাপূর্ণ" হিসাবে বর্ণনা করা হয়েছে।  ইতিহাস ক্লাবটি ১৯৫৬ সালে প্রতিষ্ঠিত হয়। এটি ১৯৬৬ সালে বর্তমান অবস্থানে স্থানান্তরিত হয়। ২০১৬ সালে বাংলাদেশের পররাষ্ট্র মন্ত্রণালয় নিরাপত্তার আশঙ্কায় কূটনীতিকদের বাইরের কার্যক্রম বন্ধ করার পর দেশে বসবাসরত কূটনীতিকদের কাছে গল্‌ফ ক্লাবটি অফার করেছিল। গল্‌ফ ক্লাবের প্রাক্তন ক্যাডি সিদ্দিকুর রহমান ২০১৬ সালের অলিম্পিকে গল্‌ফ খেলার ইতিহাসে প্রথম বাংলাদেশি হয়েছিলেন। ক্লাবটি এশিয়ান ট্যুর ইভেন্ট, বসুন্ধরা বাংলাদেশ ওপেন সহ পেশাদার জাতীয় এবং আন্তর্জাতিক গলফ টুর্নামেন্ট আয়োজন করেছে।  তথ্যসূত্র  বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের ক্লাব ও সমিতি বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের গল্‌ফ ক্লাব এবং কোর্স বিষয়শ্রেণী:ঢাকার সমাজ বিষয়শ্রেণী:ঢাকার ক্রীড়া অনুষ্ঠানস্থল
কুন্তীঘাট রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। কুন্তীঘাট রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ